《季夏西山》
明代·徐夜

结屋此山间，柿阴浓昼暑。云从岩际来，向我窗中伫。

北上最高峰，下瞰临何许。爱彼南涧松，去濯清泠渚。

时来石上坐，月下闻樵语。风雨涧香过，石田响禾黍。

作者简介：（约1617—约1688）明末清初山东新城人，字东痴，初名元善，字长公。明诸生。工诗。明亡后更名夜，字嵇庵。隐居东皋郑潢河上，顺治间曾南行访林和靖故居，登严子陵钓台。康熙间荐鸿博，不赴。有《东痴诗钞》。